12.   כתב תביעה מתוקן לשלום בית, ולחילופין גירושין וכל הכרוך בה
בבית-הדין הרבני האיזורי

ב_________                                                                                                  תיק מס'_________
בעניין:

____________ ת"ז ___________



על-ידי באי-כוחו עורך-דין _________



ו/או _________



מרח' _________  עיר __________




טל' _________  פקס' __________

("התובע")




נ ג ד




____________ ת"ז ___________



על-ידי בא-כוחה עורך-דין __________



מרח' _________  עיר __________




טל' _________  פקס' __________

("הנתבעת")

מהות התביעה: שלום בית לחילופין גירושין וכל הכרוך בה לרבות מזנות אישה וילדות, חלוקת רכוש, פירוק שיתוף בדירה, פירוק שיתוף במכונית, משמורת הבנות וכו'.

כתב תביעה מתוקן
התובע מתכבד בזאת להגיש לכב' בית-הדין את כתב תביעתו המתוקן לזה שהגיש ביום _____ כנגד הנתבעת כדלקמן:

מבוא:

1.
התובע והנתבעת נישאו זל"ז כדמו"י בחודש _________.

2.
מנישואין אלה נולדו לצדדים _____ הבנות כדלקמן:


א.
הבת _________ ילידת _________ נושאת ת"ז _________.


ב.
הבת _________ ילידת _________ נושאת ת"ז _________.


(להלן: "הבנות"-"הילדות").

3.
מאז נישאו הצדדים ידעו יחסיהם עליות ומורדות והכל לנוכח מעורבות יתר של בני משפחתה של הנתבעת בחייהם הפרטיים ובמיוחד של הוריה.

קשרי הנתבעת עם הוריה ובני משפחתה:

4.
הוריה של הנתבעת ובמיוחד אביה נהג להתערב בחייהם האישיים של הצדדים ולקבוע לנתבעת מתי ואיך לשוחח עם התובע, איך לנהוג עימו וכו'. הנתבעת, לצערו של התובע, נהגה לציית להוראות הוריה באופן מוחלט ולא אחת הוביל הדבר לפירוד כפוי בין הצדדים אשר נכפה בהוראת אביה של הנתבעת.

5.
הורי הנתבעת שולטים בה ללא מיצרין, מחד, ומאידך, הנתבעת קשורה אליהם באופן חולני ואובססיבי של ממש.

6.
מאז נישאו הצדדים אין יום שבו הנתבעת אינה מבקרת בבית הוריה ושוהה שם עד לשעות הערב המאוחרות וכך כאמור מידי יום ביומו. הנתבעת נוהגת לסור לבית הוריה כל יום בשעות הצהריים, לשם באים יתר אחיה של הנתבעת. יחדיו הם סועדים ארוחת צהריים עם הוריה. נחים, ולאחר-מכן יוצאים לקניות וטיולים בקניונים עד לשעות הערב. עם סיום מסע הקניות סרים הם שוב לבית הוריה סועדים ארוחת ערב יחדיו, מבלים ליד הטלוויזיה, מרכלים כמעט על כל העולם.

7.
כאשר התובע חוזר בשעות הערב מעבודתו ב____________ סחוט ועייף, צריך הוא ליטול את המכונית ולנסוע לבית הוריה של הנתבעת על-מנת לאסוף אותה ואת הבנות לביתם המשותף. כמובן שהתובע נאלץ להיכנס לבית הוריה ולשבת שם שכן לא יעלה על הדעת שלא יעשה כן. פועל יוצא הוא שהצדדים, יחד עם הבנות, חוזרים לביתם מידי ערב מאוחר כל לילה, נוהג זה היה עד לריב שהיה בין הצדדים לפני ________ שנים. מאז אותו ריב התובע נוהג להתקשר לנתבעת לפני שהוא מגיע וזו יורדת ומצטרפת אליו ביחד עם הבנות על-מנת לשוב הביתה יחדיו.

8.
וכאילו לא די בכך, הרי שהנתבעת עם שוב הצדדים לביתם היתה מתקשרת להוריה או ההפך או לאחותה או ההפך וממשיכות לשוחח עד חצות הליל. התובע היה מנוע מלהעיר על כך וכל הערה שלו בעניין זה היתה נתקלת באוזניים ערלות או בסנקציות נגדו אשר הובילו לוויכוחים בינו לבין הנתבעת ולא אחת הנתבעת עזבה את בית הצדדים ועברה לבית הוריה.

9.
על-מנת לגרום לנתבעת לחזור לבית הצדדים היה עליו לערב קרובי משפחה שישוחחו עם הנתבעת והוריה כדי להפיס דעתם. ורק לאחר שהתובע התנצל וביקש סליחה מאת הנתבעת והוריה הורו לה אלה כי תשוב לביתם. וחוזר חלילה.

10.
התובע נאלץ פעמיים להשפיל עצמו בפני הנתבעת והוריה ולהתנצל בפניהם, והכל על-מנת שזו תסלח לו על כך שהעיר לה על התנהגותה כלפיו ועל העדפותיה את הוריה ובני משפחתו על פניו.

11.
כל נסיונות התובע לשכנע את הנתבעת להתנתק מהתלות החולנית שלה בהוריה ובני משפחתה לא צלחו ונפלו כאמור על אוזניים ערלות.

12.
התובע אשר אוהב את הנתבעת מאמין בכל מאודו כי אם תחדל הנתבעת מן התלות שלה בהוריה ובני משפחתה ותגלה יותר עצמאות, כי יש סיכויי לאחות את הקרע שנוצר בניהם לאחרונה ובכלל, ולקיים חיי משפחה תקינים ונורמטיביים ככל משפחה ובכך להביא לשלום בית אמיתי בניהם. אין הנתבע חפץ כי הנתבעת תתנתק כליל מבני משפחתה. ברם, לדעתו ניתן להסתפק בביקור חד-שבועי באמצע השבוע וכן בשבתות וחגים לסירוגין ולא באופן מתעלק כפי שנעשה כד כה, דבר שגרם לנתק מתחדש בניהם וכאמור להלן.

13.
ויוער כי המצב הנ"ל הוביל את הנתבעת לזלזל בתובע ולהשפילו כמעט בכל מקום ומקום. לא אחת התנהגה כלפיו כאדם זר, אינה מעריכה את אשר עמל ועשה עבורה התובע. בפעמים בהם עזבה הנתבעת את בית הצדדים דאגה היא והוריה למנוע ממנו את ראיית בנותיהן כפי שעושה היא במזיד אף במשבר הנוכחי.

14.
על-אף האמור התובע סבור כי קיים סיכוי תוך מאמץ משותף של הנתבעת ושלו כי שלום הבית ישרור בביתם תוך שיקום הריסותיו שנגרמו בעטיה של הנתבעת והוריה.

המשבר האחרון ביחסי הצדדים:

15.
לפני כ__________ נישאה אחותה של הנתבעת הגב' ____________ לאדם בשם ___________ (להלן: "_________").

16.
אותו גיס התגלה כאדם סכסכן ממדרגה ראשונה ומאין כמוה. 

17.
לפני חתונתו של הגיס עם אחות הנתבעת נהג הוא להתקשר לתובע ו/או להוריו ולהשמיץ את הורי הנתבעת, להכפיש את שמם. לספר עליהם עלילות מעלילות שונות. התובע והוריו נמנעו מלשתף עימו פעולה בכל ההשמצות הנ"ל. משלא מצא אוזן קשבת אצל התובע והוריו, דאג ____________ להעביר לאוזני הורי הנתבעת כי היה זה התובע והוריו אשר "לכלכו" לכאורה על הנתבעת והוריה ועד היום לא ברורה לתובע הסיבה לפשר מעשיו אלה של __________, והדבר נותר כתעלומה בעינו. 

18.
עובר לחתונה, הבחין התובע בייחסה הצונן של הנתבעת כלפיו. ברם, נסיונותיו לברר פשר התנהגותה עלו בתוהו והתובע סבר כי הדבר נובע מההכנות של הנתבעת ובני משפחתה לחתונת אחותה כאמור.

19.
מיד לאחר חתונת אחותה עזבה הנתבעת את בית הצדדים ביחד עם הבנות ועברה לגור בבית הוריה. הפעם הואשם התובע כי "דיבר סרה בהוריה". כך לפחות הוברר מגיבובי מילים כי אותו גיס טען בפני הוריה ובפניה כי התובע דיבר שלא כהוגן על הוריו ועליה, לכאורה.

20.
הנתבעת במקום לברר את העניין עם התובע כמתבקש על-מנת להביא לפתרון הולם, לא רק שלא עשתה כן אלא העדיפה את גרסת החתן החדש מר _____________ הנ"ל על פניו. ______ שנות הנישואין של התובע עימה לא עמדו לו והיא הכריעה והחליטה ביחד עם הוריה כי התובע אכן דיבר עליה ועל הוריה ולכן יש להתנתק ממנו ולנתק ממנו את הבנות כליל.

21.
נסיונות התובע לשגר שליחים לפייס להבין את פשר ההתנהגות החדשה של הנתבעת והוריה לא צלחו וכל שליחיו חזרו ריקם לאחר שחטפו קיטון של צעקות והשפלות מאת הנתבעת והוריה תוך שהם משמיצים את התובע והוריו. במידת הצורך ירחיב התובע בפני בית-הדין וימסור פרטים מדוייקים על נסיונות אלה.

22.
גם נסיוניות התובע בעצמו לשוחח עם הנתבעת ו/או הוריה לא צולחים ואלה מנתקים בפניו את הטלפון.

23.
במשבר זה דאגה הנתבעת כי התובע לא יראה את בנותיו מזה כ_____________. גם הורי הנתבעת מונעים את האפשרות של התובע לבוא ולראות את הבנות, דבר בלתי-נסבל לחלוטין. הנתבעת משחקת ברגשותיו של התובע על-חשבון הבנות ועל כך יש לתת את הדעת הן מצד בית-הדין והן מצד רשויות הרווחה.

24.
התובע שבור ועצוב ממש לנוכח הנ"ל. הסנקציות אותן מטילה עליו הנתבעת והוריה חייבים להיפסק, מחד, ובית-הדין יתבקש להתערב בעניין זה ולהורות לנתבעת לקיים חיי שלום בית עם הנתבע תוך התנתקות מהקשר האובססיבי וההרסני שלה עם הוריה ושל הוריה עמה ובכך לשקם את התא המשפחתי שלה עם התובע.

25.
ויוער, הנתבע אשר הגיש ביום ___________ לבית-הדין הנכבד כתב תביעה לגירושין בלבד. ולאחר התייעצות עם בא-כוחו ולימוד רצונותיו האמיתיים הוחלט על תיקון כתב התביעה באופן שתינתן האופציה לשלום בית מתוך רצון אמיתי וכן. ברם, אם הנתבעת תעמוד בסירובה ולא תשתף פעולה עם התובע והוראות בית-הדין לשלום בית כאמור. לא יהיה מנוס מצד התובע להתגרש מאת הנתבעת.

עילות הגירושין של התובע:

26.
לתובע יותר עילות לפיהן ניתן לו לדרוש כי בית-הדין הנכבד יורה כי על התובע לגרש את הנתבעת וכי עליה לקבל את גיטה והכל כאמור להלן. ברם, עניין הגירושין הינו חלופי לבקשת שלום הבית היה וזו כאמור תידחה על-ידי הנתבעת.

27.
התובע יטען כלפי הנתבעת כי הינה מורדת ו/או עוברת על דת משה ו/או עובר על דת יהודית ולפיכך יש לכוף עליה גט.

28.
הנתבעת הינה מורדת. שכן אין התובעת מבשלת ומגהצת לתובע ואת כל אלה צריך התובע לדאוג לעצמו. הנתבעת, אשר כאמור מידי יום ביומו מצויה בבית הוריה עד לשעות הלילה המאוחרות אינה מבשלת עבור התובע ואינה מגהצת לו את בגדיו. התובע צריך לאכול מחוץ לביתו במסעדות ולגהץ את בגדיו בעצמו או במכבסה. 

29.
בית המגורים של הצדדים אף פעם איננו מסודר ותמיד אי-הסדר והבלגן שוררים בו. רק ביום בו מבקרת העוזרת בבית המצדדים, אחת ל__________, חוזר הסדר על כנו. ברם, מהר מאוד חוזר אי-הסדר והלכלוך לשרור בבית הצדדים. התובע מתבייש כי יגיעו אורחים בלתי-קרואים לביתו לנוכח אי-בהסדר הכרוני הקיים בו. לנתבעת הדבר איננו איכפת כלל ועיקר. העיקר מבחינתה זה להיות בבית הוריה.

30.
הנתבעת מונעת מאת התובע חיי אישות תקינים מזה כ___________ שנים רצופות. לפני כ_________ שנים נכנסה הנתבעת להריון. ברם, הריון זה לא החזיק והיא נאלצה לבצע הפלה. מאז הפכו חיי האישות של הצדדים להיות נדירים, אחת ל_________ חודשים ואף יותר. מובן שהימנעות הנתבעת מלשמש עם התובע יוצרת ריחוק שכן הדבר המחבר בין בני-זוג איננו קיים. נסיונות התובע לשפר את מערכת היחסים האמורה נתקלה בסירוב והשפלה מצידה של הנתבעת כלפיו. הנתבעת פוגעת במפגיע בתובע בעניין זה במניעת התשמיש כאמור.

31.
הנתבעת מקללת את התובע ואת הוריו ואינה מתייחסת אליהם כלל. גם הורי הנתבעת אינם נוהגים כבוד כלפי התובע וכלפי הוריו. ודי אם יצויין כי ליום המקווה של חתונת אחות הנתבעת הוזמנו כל הנשים ללוות את הכלה בשעה __________ ואילו את אימו של התובע הזמינו לשעה ____________ כאשר כל האירוע הסתיים. גם בחתונה נהגו הנתבעת והוריה בתובע והוריו בזלזול.

32.
הנתבעת אינה עצמאית ואינה מסוגלת לקיים חיי משפחה תקינים ללא התלות בהוריה אשר הם הגורם המרכזי לסכסוך בניהם. תחת להרגיע את הרוחות דואג אביה של הנתבעת להבעירם יותר ויותר.

33.
ויוער, כי ניסיון מצד התובע והוריו לשוחח עם אותו גיס בחנות של ___________ ברחוב _____________ ב_________ הסתיים בטרגיות ממש. התובע ואימו הופיעו בחנות של __________ ובקשו ללבן עימו מה טען ואמר לנתבעת והוריה אשר הוביל לנתק המוחלט שלהם ממנו ומהוריו ואשר אין ולא היתה הצדקה כי כך יהיה.

34.
הגיס טען כי לא אמר דבר וכי הכל הוא תוצר של גחמותיו של אביה של הנתבעת. הוא מצידו הסתדר עם הורי הנתבעת בכך שדאג לצעוק עליהם והם התקפלו ומאז הם מעריכים אותו מאוד. 

35.
ויוער כי יחסו של התובע להורי הנתבעת תמיד היה בכבוד והערכה ונראה כי לא זה היחס לו הם ראויים. כי אם אכן הצליח הגיס להביא לסכסוך בין התובע להורי הנתבעת ולנתבעת על-אף יחסו השלילי לכאורה וצעקותיו כלפיהם משמע כי על-מנת להפסיק את מחול השדים כנגדו על התובע להפוך עורו ולהתנהג בדיוק כפי שהגיס נוהג לדבריו.

36.
באותו מפגש בין הגיס לתובע והוריו דאג אחיו של הגיס לצלצל לאביה של הנתבעת וזה אכן הופיע בחנותו של הגיס בסערה ותוך כדי צעקות וגידופים החל לסלק את התובע ואימו מהחנות. אבי הנתבעת הכה את אימו של התובע בכך שדחף אותה, בעט בה בבטנה, והפילה על הרצפה.

37.
אימו של התובע נזקקה לטיפול רפואי והשגחה בעקבות אירוע מביש זה ונראה כי יהיה עליה לעבור ניתוח. בעניין זה שומרת אימו של התובע על מלוא זכויותיה.

38.
עיננו הרואות כי השנאה וההרס נכנסו בנתבעת והוריה ומבלי שהתובע והוריו יוכלו לדעת על מה בדיוק ו/או ליתן הסבר ו/או להעמיד דברים וכו'. נראה למעלה מכל ספק כי הכבוד והגאווה של הנתבעת והוריה הוציאו אותם מדעתם והובילו לאי-שפיות של ממש.

39.
ויוער, כי אבי הנתבעת ידוע בעצביו הרפויים והוא נזקק לתרופות כדי לשלוט על עצמו ועל מעשיו, דבר זה לכשעצמו מהווה סכנה לבנות הצדדים. ברם, אין הדבר צריך לבוא על-חשבונו ועל-חשבון בני משפחתו ודבר זה יש למנוע בכל דרך חוקית שהיא ולכך יעמול הנתבע.

40.
אין ספק כי לנתבע עילות גירושין שבדין כנגד הנתבעת, וכאמור, התובע שומר לעצמו להעלות טענות נוספות בעל-פה בעת הדיון ואשר לא בא זכרן בכתב תביעה זה, מתוך רצון שלא להקצין את מערכת היחסים הרופפת ממילא בינו לבין הנתבעת והוריה ויעשה כן במידת הצורך בדיון בפני בית הדיון.

החזקת הבנות:

41.
התובע יטען כי על-אף הכלל "שבנות לעולם אצל האימא", יש להורות כי בנות הצדדים תהיינה בחזקתו ולא בחזקת הנתבעת.

42.
הנתבעת אינה מסוגלת לגדל את הבנות וכל גידולן, כאשר הנתבע בבית הצדדים ניעשה על ידו בלבד. התובע עד עצם היום הזה נאלץ לנקות את ישבנה של הבת הגדולה כל פעם שהיא עושה את צרכיה, ו/או לדואג לניקיונן וכו', גם בעניין זה התובע מעדיף לציין דברים בפני בית-הדין בלבד.

43.
הנתבעת אינה דואגת לחינוכן הנאות והרצוי של הבנות. לא אחת הנתבעת אינה שולחת את הבנות לגן ומותירה אותן בבית הצדדים ונוטלת אותם עימה לבית הוריה. הבנות בשנה האחרונה שהו יותר ממחצית הזמן בבית ולא הלכו לגן. הנתבעת טענה בפני התובע "אז מה העיקר שהם איתי".

44.
זאת ועוד. אם-אישה המונעת מאת בנותיה מלהתראות עם אביהן כל אימת שהדבר עולה ברצונה ו/או ברצון אביה איננה ראויה להחזיק בהן. מלבד הנזק האדיר שגורמת הנתבעת בהתנהגותה זו כלפי התובע היא גורמת לנזק אדיר ובלתי-הפיך לבנות. אין ספק כי הנתבעת והוריה זורעים ארס והרס לייחסי התובע עם בנותיו.

45.
לא יתכן כי אם תמנע מאת בנותיה לראות אביהן פרק זמן של _________ שבועות רצופים ולבצע מהלכי מלחמה נגד התובע על גבן של הבנות. ולו מטעם זה בלבד יש לשלול מהנתבעת את החזקתן של הבנות ולהעבירן לחזקת האב. 


על-כל-פנים, יש להורות על מעורבות מידית של רשויות הרווחה בעניין זה וליתן תסקיר מתאים בהקדם וללא דיחוי, הכל על-מנת למנוע את הנזק הבלתי-הפיך הנגרם ואשר עלול להמשיך להיגרם לבנות. 

מזונות הבנות והנתבעת:

46.
התובע יטען כי לאור יחסה הנ"ל של הנתבעת כלפיו אין הוא מחוייב במזונותיה כלל ועיקר בהיותה מורדת ועוברת על דת משה ויהודית. הנתבעת אשר אינה עובדת כלל. טענה כלפי התובע כי אין היא צריכה את כספו כלל ועיקר וזאת לאור העובדה כי הוריה אמידים והם אלה שיזונו ויפרנסו אותה.

47.
כל זמן שהנתבעת היתה בבית הצדדים זן התובע ופרנס את הבית לפי יכולתו ולא החסיר דבר. למרות האמור, הנתבעת נהגה ללכת להוריה כאמור, וליטול מהם כספים נוספים לצרכיה שלה. במצב הדברים שנוצר, בו עזבה הנתבעת את בית המגורים, מבלי שיהיה בידיה טעם מבורר על-פי כל דין, אין היא ראויה למזונותיה כלל ועיקר.


עזיבת בית המגורים בטענה כי התובע ו/או בני משפחתו דיברו רעה כלפי הוריה אין בה כדי להקנות לה זכות לקבלת מזונותיה מאת התובע והיא איבדה אותם כליל.

48.
אשר למזונות הבנות, היה ויוחלט כי חזקתן תהיה בידי התובע, הרי שהוא זה שידאג לזון ולפרנסן. היה ותיוותר החזקה של הבנות בידי הנתבעת, מציע התובע לשלם סך של ___________ ש"ח לחודש למזונותיהן (לכל ילדה ____________ ש"ח). ממילא כטענת הנתבעת אין היא זקוקה לכספי התובע וכי הוריה הם שיכלכלו אותה ואת הבנות.

בית המגורים של הצדדים:

49.
ביום ________ רכשו הצדדים דירה בת ______ חדרים בקומה ______ ואשר לה צמודה חניה בלתי-מקורה (להלן: "הדירה"). 

50.
הדירה נרכשה מאת חברת ___________ בע"מ באופן ש________ משווי הדירה נרשם על-שם התובע ואילו ה______ הנוסף משווי הדירה נרשם על-שם הנתבעת הכל לפי שווי וגובה ההשקעה של כל צד ברכישה.


מצ"ב חוזה הרכישה ומסומן "א" כחלק בלתי-נפרד מכתב תביעה זה.

נספח "א"

51.
ויוער כי בנוסף למחיר הדירה האמור לעיל השקיע התובע מכספו הוא לרכישת מטבח לדירה, חדר ארונות, דקורציה + בר בסלון וכו'.

52.
בעקבות חוב וסכסוך כספי שפרץ בין התובע לבנק ____________ בע"מ (להלן: "הבנק"), בגין חוב של חברת ________________ בע"מ לה ערב התובע והיה בעל מניותיה העיקרי, החליטו התובע והנתבעת, כי על-מנת למנוע מצב בו יוטל עיקול על חלקו בדירה, בעקבות פעולות עיקול בהם עלול הבנק לנקוט נגדו, כי חלקו של התובע בדירה יועבר לשם הנתבעת ללא תמורה. ובהיות הנתבעת אשת חקו של התובע ברור לכל כי העברה זו לא היה בה כדי לגרוע מזכויותיו של התובע בדירה.


ואכן הבנק הגיש תביעה כנגד התובע על חוב בשיעור של כ_______ ש"ח כאמור בעותק התביעה המצ"ב ומסומן "ב" כחלק בלתי-נפרד מכתב תביעה זה.

נספח "ב"

53.
אולם, לאור התנהגות הנתבעת והוריה כלפי התובע, החליט התובע כי הינו חוזר בו מהעברה זו ואף ידאג להודיע לעורך-דין ___________, מי שטיפל בביצוע מסמכי ההעברה האמורה, ומי שיודע מדוע בוצעה ההעברה, לחדול ולטפל בה לאלתר תוך ביטול יפוי-הכוח שניתן לעורך-דין _________ אם ניתן.

54.
במידת הצורך בית-הדין יתבקש להכריז כי ההעברה בטלה וכי הזכויות בדירה יוותרו בעינם כפי שהיו עובר לביצוע ההעברה הנ"ל. דהיינו, התובע יוותר הבעלים של ______ מהדירה ואילו התובעת תיוותר הבעלים של ______ מהדירה.

מכונית הצדדים:

55.
לצדדים מכונית מסוג ________ מודל _______ מ"ר _______ (להלן: "המכונית").

56.
המכונית נרכשה ונרשמה על-שם התובע בלבד. ברם, לנוכח החשש מאת עיקולי הבנק כאמור דאג התובע להעביר הבעלות בה על-שם אביו.

57.
לאישה מחצית מן הזכויות במכונית, שכן זו נרכשה במהלך הנישואין והיה והצדדים יתגרשו זמ"ז יש לקחת עובדה באיזון המשאבים בניהם.

מטלטלי הדירה:

58.
לצדדים במשותף מיטלטלין בבית המגורים המשותף כאמור ברשימה המצ"ב כנספח "ג" לכתב תביעה זה כחלק בלתי-נפרד ממנו.

נספח "ג"

59.
על הצדדים לחלוק ברכוש המצויין בנספח "א" עין בעין וכן שוויים בעת גירושין בניהם והתובע שומר בזאת על מלוא זכויותיו.

עיסוקו של התובע:

60.
התובע כיום עובד כשכיר בחברת ___________________ בע"מ אשר המנהל ובעל המניות בה הינו אחיו מר ______________. המדובר בעסק אשר בו מועסקים בני המשפחה ועוד _________ עובדים נוספים.

61.
בעבר נוהל העסק המשפחתי באמצעות חברת __________ בע"מ ובה כאמור היה התובע מנהל ובעל מניות בה. ברם, לנוכח חובות אליהם נכנסה החברה מול הבנק נאלצה היא לסגור את פעילותה וכיום כאמור התובע חייב כערב לחובות החברה סך של כ________ ש"ח כאמור בתביעת הבנק.

62.
עם כל הצער והכאב הנתבעת צריכה וחייבת על-פי כל דין, לשאת במחצית מן החובות הנ"ל של התובע אשר, בין היתר, נוצרו לנוכח הזרמת כספים לתא המשפחתי במהלך השנים כמו גם רכישת המכונית ולכן באיזון המשאבים בין הצדדים יש לזקוף מחצית מן החוב לחובת הנתבעת על כל המשתמע מכך.

63.
כיום התובע משתכר כ_____________ ש"ח לחודש כשכיר, ואת המשפחה כלכל התובע באמצעות משכורת זו ובאמצעות אשראי בנקאי שניתן לו בזכות הוריו. זאת ועוד. גם הורי התובע סייעו בידו להחזיק את ביתו. 

חובות הצדדים:

64.
כאמור, על הצדדים לשאת במשותף בכל החובות שנוצרו להם במהלך הנישואין כמו גם בזכויות והכל כאמור דלהלן.

65.
הנתבעת מעולם לא היתה שותפה לחשבון הבנק של התובע למרות שהתובע ביקש ממנה כי תסור לבנק להוסיף את שמה לא עשתה.

66.
למרות האמור, הנתבעת החזיקה כרטיס אשראי של חשבונות הבנק של התובע מהם נהגה לבצע רכישות וקניות עבורה ועבור הבנות כמו גם לצורכי הבית. דהיינו, ביצירת החובות היתה הנתבעת פעילה ביותר אולם בכיסוי החובות לא עשתה דבר.

67.
לצדדים חובות לבנק כאמור בסדר גודל של כ__________ ש"ח וכאמור לעיל וכמפורט בתביעת הבנק. כן קיים חוב בשיעור של כ___________ לבנק ___________ בע"מ ח-ן מס' ___________. כן קיים חוב לבנק __________ בע"מ בשיעור של כ_________ ש"ח (להלן: "החובות").

68.
על הנתבעת לשאת במחצית שיעור החובות הנ"ל הקיימים לצדדים בעת איזון המשאבים בין הצדדים.

סמכות בית-הדין:

69.
לבית-הדין הסמכות המקומית והעניינית לדון בתביעה זו במתכונתה הנוכחית. דהיינו, התובע מעוניין, על-אף האמור בכתב התביעה, בשלום בית בינו לבין הנתבעת. היה וזה לא יצלח מבקש הוא להתגרש ממנה ובתביעה זו כרך הוא את הענייניים הזקוקים להכרעה לרבות חלוקת הרכוש, החזקת הבנות, מזונות האישה והבנות וכו'.

70.
התובע מעוניין כי לבית-הדין תהיה הסמכות הייחודית לדון בכל ענייניו למען יעילות הדיון ותביעתו הן לשלום בית והן לגירושין הינן בתום-לב מובהק. ויוער, כי התובע מתקן את כתב התביעה הקודם שהגיש בגפו לבית-הדין ובו לא נאמר דבר על שלום בית. ברם, לנוכח הרצון ליתן סיכוי לנישואיו הוגש התיקון בכתב התביעה.

71.
ויוער כי שלום הבית מצידו של התובע איננו בכל מחיר מבחינתו אלא בתנאי בו הנתבעת תתנתק מהוריה ותעבור עימו טיפול למען שיפור הזוגיות בניהם.

לסיכום:

72.
כב' בית-הדין מתבקש לזמן את הנתבעת לדין ולחייבה כדלקמן:


א.
לקיים שלום בית עם התובע ולקיים את כל מחוייבויותיה כלפי התובע ובנות הצדדים.


ב.
לחילופין, להורות כי הנתבעת מורדת ו/או עוברת על דת משה ו/או דת יהודית.


ג.
לכוף על הנתבעת ליתן גט לתובע.


ד.
להורות כי החזקה בבנות הצדדים תהיינה בידי התובע.


ה.
להורות כי הדירה הינה בבעלות התובע _______ ואילו לנתבעת _______.


ז.
להורות כי על הנתבעת לשאת במחצית מכל חוב שיש לתובע ואשר נוצר במהלך הנישואין וכמפורט בתביעה.


ח.
לחייב את הנתבעת בהוצאות משפט ושכר-טרחת עורך-דין + מע"מ כדין.






_________________





__________עורך-דין






בא-כוח התובע

